जितेन्द्र की उनकी पत्नी शोभा से पहली मुलाकात जब हुई, तब वे मात्र 14 वर्ष की थी. इसके बाद उन्होंने अपनी स्कूली शिक्षा पूरी कर कॉलेज कम्पलीट किया और फिर ब्रिटिश एयरवेज में एयर होस्टेस की नौकरी करने लगी. जब जितेन्द्र 1960 से 1966 के बीच में अपने आप को इंडियन सिनेमा में स्थापित करने की कोशिश कर रहें थे, तब उनका रिलेशन शोभा के साथ शुरू हुआ, जो कि 1972 तक चला. इनकी शादी भी बहुत ही फिल्मी अंदाज में संपन्न हुई 31 अक्टूबर की सुबह जितेन्द्र ने अपने माता पिता को फोन पर यह जानकारी दी कि वे उसी दिन शाम को शोभा से शादी करने जा रहें है. जितेन्द्र के माता पिता ने उनसे शादी 1 सप्ताह बाद करने के लिए कहाँ ताकि वे शादी की तैयारी कर अच्छे से शादी कर पाये. परंतु शादी की तारीख और आगे टलने के डर से जितेन्द्र ने उनकी बात नहीं मानी. उस समय शोभा की माँ भी जापान में थी, और इस तरह जितेन्द्र और शोभा ने शादी करने का निर्णय लिया. इनका विवाह एक बहुत ही सामान्य तरीके से कुछ पारिवारिक लोग और मेहमानों के बीच संपन्न हुआ. इनके विवाह में फिल्म इंडस्ट्री से राजेश खन्ना, गुलजार साहब और संजीव कपूर भी शामिल हुए. हेमा मालिनी ने अपनी बायोग्राफी में यह स्पष्ट किया है कि वे और जितेन्द्र शादी करने का फैसला ले चुके थे, परंतु वे बाद में पीछे हट गई.